|  |  |  |
| --- | --- | --- |
|   | Valsts sabiedrība ar ierobežotu atbildībuTRAUMATOLOĢIJAS UN ORTOPĒDIJAS SLIMNĪCA Duntes ielā 22, Rīgā, LV - 1005, reģistrācijas Nr.40003410729 Tālrunis 67 399 300, fakss 67 392 348, e-pasts: tos@tos.lv, www.tos.lv |  |

**VADĪBAS ZIŅOJUMS PAR VSIA „TRAUMATOLOĢIJAS UN ORTOPĒDIJAS SLIMNĪCA” REZULTATĪVAJIEM RĀDĪTĀJIEM 2023.GADA JANVĀRĪ -SEPTEMBRĪ**

Apkopojot finanšu un statistikas datus par 2023.gada janvāra - septembra rezultatīvajiem rādītājiem, atzīmējam, ka VSIA „Traumatoloģijas un ortopēdijas slimnīcas” (turpmāk tekstā – Slimnīca) saimnieciskā un ārstnieciskā darbība kopumā šajā laika periodā ir bijusi apmierinoša. Darbs šī gada pirmajos 9 mēnešos noritēja raiti un pakalpojumi tika sniegti pilnā apjomā, attiecīgi ievērojot darbinieku prombūtni vasaras periodā atvaļinājumu laikā.

Ņemot vērā izdevumu sadārdzinājumus pēdējā laika periodā un nepietiekamo valsts piešķirto finansējumu darba samaksas pieauguma nodrošināšanai 2023.gadā, Slimnīca 2023.gada deviņus mēnešus ir noslēgusi ar zaudējumiem 1 109 648 EUR apmērā, kas ir par 1 061 865 EUR vairāk, kā bija plānots.

Darbs pēdējos trīs gada mēnešos tiek plānots intensīvāks, līdz ar to ienākumi par faktiski paveikto darbu – lielāki.

Lai gūtu priekšstatu par 2023.gada janvārī – septembrī sniegtajiem medicīnas pakalpojumu apjomiem un to statistikas datiem, kā arī veiktajām aktivitātēm Slimnīcas saimnieciskās darbības nodrošināšanā, apkopojumu lūdzam skatīt zemāk pievienotajās tabulās un tekstā.

**Stacionāro pacientu skaits sadalījumā: maksas pacienti un valsts apmaksājamie pacienti**

|  |  |  |  |  |
| --- | --- | --- | --- | --- |
| Periods  | Valsts apmaksājamie | Maksas pacienti | Kopā  | Maksas pacientu īpatsvars no kopā ārstētajiem (%) |
| 2023. gada janvārī - septembrī | 5 355 | 198 | 5 553 | 3.57% |

|  |
| --- |
| **Ambulatoro pacientu skaits sadalījumā: maksas pacienti un valsts apmaksājamie pacienti** |
|  |  |  |  |  |
| Periods  | Valsts apmaksājamie | Maksas pacienti | Kopā  | Maksas pacientu īpatsvars no kopā ārstētajiem (%) |
| 2023. gada janvārī - septembrī | 66 917 | 15 030 | 81 947 | 18.34% |  |  | 61.66 | 42.32 | 38.34 | 57.68 |

**Statistika par ārstēto un operēto pacientu sastāvu pēc gultu profiliem 2023. gada janvārī –septembrī**

|  |  |  |  |  |  |  |  |
| --- | --- | --- | --- | --- | --- | --- | --- |
| Ārstēto pacientu sastāvs | KOPĀ | Vidējais ārstēšanas ilgums | Miruši | Letalitāte % | Operēto pacientu skaits | Operēto pacientu skaits % | Operāciju skaits |
| Ārstētie pacienti | 5 553 | 6.15 | 24 | 0.43 | 4 963 | 89.38 | 12 202 |
| Traumu profils | 2 243 | 5.84 | 5 | 0.22 | 1 893 | 84.40 | 3 842 |
| Ortopēdijas profils | 2 900 | 4.23 | 1 | 0.03 | 2 698 | 93.03 | 7 196 |
| Strutainā ķirurģija | 378 | 15.99 | 1 | 0.26 | 349 | 92.33 | 1 108 |
| Pirmā līmeņa intensīvā terapija | 0 | 0.98 | 0 | 0 | 0 | 0 | 0 |
| Otrā līmeņa intensīvā terapija | 32 | 1.96 | 17 | 2.93 | 23 | 71.88 | 56 |
| Rehabilitācija - pieaugušo | 0 | 0 | 0 | 0 | 0 | 0 | 0 |

**Ieņēmumi no maksas pakalpojumiem 2023. gada janvārī- septembrī**

|  |  |
| --- | --- |
| Pakalpojumu veids | EUR |
| Ambulatorie pakalpojumi | 687 490 |
| Stacionārie pakalpojumi | 507 216 |
| **KOPĀ** | **1 194 706** |

**No valsts piešķirtā finansējuma sniegtie pakalpojumi stacionārā 2023. gada janvārī –**

**septembrī sadalījumā pa programmām\***

|  |  |  |
| --- | --- | --- |
| **Programma** | **Pacientu skaits** | **Maksa par pakalpojumiem** |
| Ceļa locītavas endoprotezēšana | 144 | 499 232 |
| Ceļa locītavas endoprotezēšana sarežģītos gadījumos | 146 | 721 051 |
| Elkoņa locītavas daļēja (radija galviņas) endoprotezēšana | 8 | 21 862 |
| Elkoņa locītavas totāla endoprotezēšana | 3 | 17 307 |
| Gūžas locītavas endoprotezēšana ar bezcementa fiksācijas vai hibrīda tipa endoprotēzi sarežģītos gadījumos | 180 | 656 863 |
| Gūžas locītavas endoprotezēšana ar cementa EP | 43 | 114 962 |
| Gūžas locītavas endoprotezēšana ar cementējamu endoprotēzi sarežģītos gadījumos | 115 | 315 583 |
| Gūžas locītavas endoprotezēšana bezcementa vai hibrīda EP | 123 | 418 470 |
| Plecu locītavas endoprotezēšana | 67 | 305 343 |
| Revīzijas endoprotezēšana un endoprotezēšana osteomielīta un onkoloģijas pacientiem( bez implanta vērtības) | 717 | 2 665 100 |
| **Endoprotezēšana kopā** | **1 546** | **5 735 773** |
|
| Mugurkaulāja saslimšanu un traumu ķirurģiska ārstēšana DRG | 26 | 152 519 |
| Onkoloģijas programma DRG | 14 | 28 798 |
| Osteomielīts DRG | 8 | 16 088 |
| Pārējie pakalpojumi DRG | 462 | 437 273 |
| Mugurkaulāja saslimšanu un traumu ķirurģiska ārstēšana DRG(AK) | 51 | 223 847 |
| Onkoloģijas programma DRG (AK) | 11 | 29 178 |
| Osteomielīts DRG (AK) | 70 | 219 248 |
| Pārējie pakalpojumi DRG(AK)  | 2 199 | 2 638 656 |
| Mikroķirurģija | 53 | 127 658 |
| 98.pacientu grupa | 783 | 1 398 444 |
| Mikrodiskektomija, mikrofenestrācija | 23 | 28 236 |
| Plānveida īslaicīgā ķirurģija. | 55 | 27 155 |
| ES pilsoņi | 8 | 5 911 |
| Pakalpojumi Ukrainas iedzīvotājiem saistībā ar KF militāro konfliktu | 46 | 229 112 |
| Akūta rehabilitācija jaukta profila gultās | **x** | 82 738 |
| **Kopā** | **5 355** | **11 380 634** |

**Valsts piešķirtā finansējuma ietvaros faktiski veiktās endoprotezēšanas operācijas 2023. gada janvārī –septembrī**

|  |  |  |
| --- | --- | --- |
| Rinda | Endoprotezēšanas veids | 2023. gada janvārī - septembrī |
| Plānveida rindas pacienti | gūžas cementējamā endoprotezēšana | 26 |
| gūžas hibrīdtipa endoprotezēšana | 105 |
| gūžas bezcementa endoprotezēšana | 2 |
| ceļa endoprotezēšana | 147 |
| pleca locītavas endoprotezēšana | 41 |
| *kopā*  | ***321*** |
| Paātrinātās rindas pacienti | gūžas cementējamā endoprotezēšana | 27 |
| gūžas hibrīdtipa endoprotezēšana | 186 |
| gūžas bezcementa endoprotezēšana | 6 |
| ceļa endoprotezēšana | 143 |
|  | plaukstas I pirksta pamatnes locītavas endoprotezēšana | 3 |
| *kopā*  | ***365*** |
| Pacientiem ar traumu sekām | gūžas cementējamā endoprotezēšana | 105 |
| gūžas hibrīdtipa endoprotezēšana | 10 |
| elkoņa locītavas endoprotezēšana | 4 |
| elkoņa loc. daļēja endoprotezēšana | 9 |
| pleca locītavas endoprotezēšana | 29 |
| *kopā*  | ***157*** |
| **Pavisam kopā primārās endoprotezēšanas operācijas** | ***843*** |
| Revīzijas operācijas | gūžas locītavas revīzijas operācijas | 557 |
| ceļa locītavas revīzijas operācijas | 177 |
|  | pleca locītavas revīzijas operācijas | 8 |
|  | elkoņa locītavas revīzijas operācijas | 2 |
| *kopā*  | ***744*** |
| **Kopā endoprotezēšanas operācijas** | **1 587** |

|  |  |  |  |
| --- | --- | --- | --- |
| **Sniegto valsts apmaksāto stacionāro pakalpojumu apjoms 2023. gada janvārī – septembrī sadalījumā: plānveida un neatliekamā palīdzība** |  |  |  |
|  |  |  |  |  |  |  |  |  |  |  |
| Periods | Faktiski sniegti pakalpojumi plānveida palīdzībā  | Faktiski sniegti pakalpojumi neatliekamajā palīdzībā | Faktiski sniegtie pakalpojumi kopā | Sniegto pakalpojumu īpatsvars plānveida palīdzībai no kopā sniegtajiem pakalpojumiem % | Sniegto pakalpojumu īpatsvars neatliekamajai palīdzībai no kopā sniegtajiem pakalpojumiem % |
| Nauda  | Pacientu skaits | Nauda  | Pacientu skaits | Nauda  | Pacientu skaits | Nauda | Pacientu skaits | Nauda | Pacientu skaits |
| 2023. gada janvārī - septembrī | 6 810 692 | 2 637 | 4 569 942 | 2 718 | 11 380 634 | 5 355 | 59.84 | 49.24 | 40.16 | 50.76 |

**Statistikas rādītāji par gultu fonda izmantošanas vidējiem rādītājiem 2023. gada janvārī – septembrī**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 2023. gada janvārī - septembrī | Vidējais gultu skaits | Ārstēti pacienti | Gultas noslodze | Vidējais ārstēšanas ilgums | Letalitāte % | Gultas aprite | Gultas dīkstāve | Operāciju skaits | Operēti slimnieki | Vidējais ārstēšanas ilgums operētajiem |
| dienās  | % | skaits | % | Kopā | Līdz operācijai |
| Stacionārā KOPĀ | 220 | 5 553 | 155.33 | 56.90 | 6.15 | 0.43 | 25.25 | 4.66 | 12 202 | 4 963 | 89.38 | 6.39 | 1.79 |

**2023. gada janvārī - septembrī veiktie pasākumi Slimnīcas attīstībai un saimnieciskās darbības nodrošināšanai:**

Lai veiktu jauna termostata iegādi 1. operāciju bloka vajadzībām, valde nolēma pēc tirgus izpētes noslēgt līgumu ar SIA “KJ Serviss” par kopējo summu 1010,00 EUR bez PVN.

Vadoties no nepieciešamības nodrošināt printeru kārtridžu uzpildīšanas pakalpojumu Slimnīcas vajadzībām, valde nolēma pēc tirgus izpētes slēgt līgumu par printeru kārtridžu uzpildes pakalpojuma nodrošināšanu uz 24 mēnešiem ar SIA “Xprint” par kopējo summu 7928,93 EUR bez PVN.

Vadoties no nepieciešamības nodrošināt skalošanas sistēmas iegādi operatīvai skalošanai Slimnīcas Ķirurģisko operāciju nodaļas vajadzībām, valde nolēma pēc tirgus izpētes slēgt līgumu par skalošanas sistēmas iegādi operatīvai skalošanai ar SIA “B. Braun Medical” par kopējo summu 4270,00 EUR bez PVN.

2023. gada 1. ceturksnī valde apstiprināja Slimnīcas iepirkumu plānu 2023. gadam.

Lai nodrošinātu 2020. gada 17 novembra MK noteikumu Nr.679 “Liftu un vertikālo cēlājplatformu drošības un tehniskās uzraudzības noteikumi” prasību ievērošanu, valde atbalstīja pārrunu ierīču uzstādīšanu liftiem Nr. 3 un Nr. 4 Duntes ielā 20 par kopējo summu 1921,61 EUR bez PVN.

2023. gada 13. februārī ir noslēdzies atklāts konkurss “Par tiesībām sniegt pacientu ēdināšanas pakalpojumu – gatavā ēdiena piegāde VSIA „Traumatoloģijas un ortopēdijas slimnīca” pacientiem”, identifikācijas Nr. VSIA TOS 2022/40K-1, kurā piedāvājumu sniegt ēdināšanas pakalpojumu ir iesniedzis viens pretendents – Aleks un V Concord Service Group CNC (personu apvienība). Piedāvātā cena ēdināšanas pakalpojumam ir 1 225 328,00 EUR bez PVN ( 36 mēnešiem). Valde nolēma nosūtīt konkursa rezultātus uz Veselības ministriju apstiprināšanai.

Lai nomainītu novecojušas iekārtas operāciju zālēs, ir nepieciešams iegādāties četrus pacientu sildītājus. Valde nolēma pēc tirgus izpētes atļaut iegādāties četrus pacientu sildītājus no SIA “Arbor Medical Korporācija” par kopējo summu 4500,00 EUR bez PVN.

Ņemot vērā nepieciešamību nodrošināt deratizācijas un dezinfekcijas darbu veikšanu, valde nolēma pēc tirgus izpētes slēgt līgumu ar SIA “Ratless” par kopējo summu 3960,00 EUR bez PVN.

Lai motivētu Rehabilitācijas nodaļas personālu, valde nolēma palielināt Rehabilitācijas nodaļas funkcionālo speciālistu atalgojumu par 200 EUR sākot ar 2023. gada 1. februāri.

Lai nodrošinātu Slimnīcas kvalitātes vadības sistēmas sertifikāciju un uzraudzību atbilstoši standartam ISO 9001:2015, tika veikta tirgus izpēte “Kvalitātes vadības sistēmas sertifikācijas un uzraudzības pakalpojuma sniegšanu atbilstoši standartam ISO 9001:2015”. Pēc tirgus izpētes valde nolēma atļaut slēgt līgumu par Kvalitātes vadības sistēmas sertifikācijas un uzraudzības pakalpojumu sniegšana atbilstoši standartam ISO 9001:2015 ar SIA “Bureau Veritas Latvia” ( kopējā piedāvājuma cena 36 mēnešiem ir 5920,00 EUR bez PVN).

Slimnīcā ir konsultēts pacients , kurš slimo ar labā zarnu kaula spārna hondrosarkomu. Pacientam ir veikta izmeklēšana un ārstu konsīliji. 2023. gada 20. februārī Slimnīcas ārstu konsīlijā nolemts, ka Pacientam ir indicēta audzēja rezekcija, kuru iespējams aizvietot ar speciāli izgatavotu implantu. Šādu implantu vienīgais piegādātājs ir UAB “Baltic Medica”, kas ir oficiālais Vācijas implantu ražotāja “Implantcast gmbH” pārstāvis Baltijas valstīs. Citu iespējamo, šāda veida implantu izgatavotāju, Eiropas valstīs nav. Ir veikta sarunu procedūra “MUTARS individuālam pacientam izgatavota implanta ar specifiskajiem operācijas instrumentiem piegāde” (Nr. VSIA TOS 2023/2SP), saņemts piedāvājums un noslēgts līgums ar UAB “Baltic Medica” (piedāvājuma cena ir 16 400 EUR bez PVN).

Ņemot vērā nepieciešamību veikt ķirurģisko apavu iegādi, valde nolēma pēc tirgus izpētes atļaut slēgt līgumu par ķirurģisko apavu iegādi ar SIA “A.Medical” (kopējā piedāvājuma cena ir 2517,15 EUR bez PVN).

Ņemot vērā nepieciešamību iegādāties mediCAD 2D Hospital Expert Upgrade licences ārstu darbam, kā arī veikt sistēmas atjaunināšanas un uzturēšanas darbus, valde nolēma atļaut veikt augstākminēto licenču un programmatūras iegādi par kopējo summu 29826,00 EUR bez PVN Elektronisko iepirkumu sistēmā.

Pamatojoties uz nepieciešamību iegādāties vienreizlietojamo pulsējošās strūklas brūces skalošanas-atsūkšanas sistēmu (Pulse-lavage) Ķirurģisko operāciju nodaļas vajadzībām, valde nolēma pēc tirgus izpētes slēgt līgumu ar SIA “Artropulss” par vienreizlietojamās pulsējošās strūklas brūces skalošanas-atsūkšanas sistēmas (Pulse-lavage) piegādi uz 12 mēnešiem par kopējo summu 4635,00 EUR bez PVN.

Pamatojoties uz nepieciešamību iegādāties jaunu termostatu infūziju šķidrumu sildīšanai 5. operāciju bloka vajadzībām, valde nolēma pēc tirgus izpētes atļaut iegādāties jaunu termostatu infūziju šķidrumu sildīšanai no SIA “KJ Serviss” par kopējo summu 820,00 EUR bez PVN.

Lai nodrošinātu ventilācijas iekārtas PN3 dzesēšanas bloka K-3 nomaiņu, valde nolēma pēc tirgus izpētes slēgt līgumu ar SIA “Lafivents Serviss” par kopējo summu 8612,06 EUR bez PVN.

Lai nodrošinātu Anestezioloģijas un reanimācijas nodaļas darbu, valde nolēma pēc atklāta konkursa slēgt līgumu par pacientu monitoru piegādi ar SIA “Arbor Medical Korporācija” par kopējo summu 82 499,94 EUR bez PVN.

Lai nodrošinātu sarežģītas operācijas pacientiem ar onkoloģiskām saslimšanām, gūžas locītavas akūtām traumām, kā arī revīzijas operācijām, valde nolēma pēc veiktā iepirkuma slēgt līgumu par implantu (divkāršas mobilitātes gūžas acetabulārās endoprotēzes sistēmas ar divu kustīgu implantu virsmas konceptu) piegādi ar SIA “Bonameda Latvia” par kopējo summu 151 260,00 EUR bez PVN.

Lai motivētu Slimnīcas personālu un novērstu darbinieku aiziešanu uz citām darba vietām, valde nolēma apstiprināt personāla atalgojuma palielināšanu sākot ar 01.04.2023, primāri palielinot atalgojumu personāla grupām, kurām esošais atalgojums neatbilst MK noteikumu prasībām.

Ņemot vērā nepieciešamību veikt Slimnīcas nekustamā īpašuma apdrošināšanu, valde nolēma pēc tirgus izpētes veikt Slimnīcas nekustamā īpašuma apdrošināšanu ADB “Gjensidige” Latvijas filiāle par kopējo summu 2590,97 EUR bez PVN.

Lai novērstu karstā ūdens sagatavošanas automātikas darbības traucējumu, valde nolēma atļaut veikt siltummezglu remontu SIA “AP Sistēmas” par kopējo summu 3135,40 EUR bez PVN.

Lai veiktu elektrokabeļa nomaiņu pēc elektrokabeļa pārrāvuma Duntes ielā 22 K-3, valde nolēma pēc tirgus izpētes atļaut veikt elektrokabeļa nomaiņu un pieslēgumu pie TP585 SIA “Universālais Energoceltnieks” par kopējo summu 9992,66 EUR bez PVN.

Ņemot vērā, ka esošai veļas mašīnai ir bojāts sildelements, valde nolēma atļaut iegādāties jaunu profesionālo veļas mazgājamo mašīnu no SIA “Prolux” par kopējo summu 5988,00 EUR bez PVN Ķirurģisko operāciju nodaļas darba nodrošināšanai.

Darba apjoma pieauguma dēļ, valde nolēma atvērt datu ievades un apstrādes speciālista slodzi Aptiekas un apgādes nodaļā sākot ar 2023. gada 1. maiju.

2023. gada 2. ceturksnī valde apstiprināja 2022. gada pārskatu un “VSIA “Traumatoloģijas un ortopēdijas slimnīca” korporatīvās pārvaldības paziņojumu par 2022. gadu.

Pamatojoties uz nepieciešamību veikt automātisko alumīnija iekšdurvju piegādi un montāžu 3A nodaļā, valde nolēma pēc tirgus izpētes atļaut slēgt līgumu ar SIA “Latfortas” par kopējo summu 9218,78 EUR bez PVN.

Lai veiktu skaitītāju akas un kanalizācijas notekakas remontu pie Slimnīcas Uzņemšanas nodaļas, valde nolēma pēc tirgus izpētes atļaut slēgt līgumu ar SIA “Firetex” par kopējo summu 8237,96 EUR bez PVN.

Lai motivētu Slimnīcas Informācijas tehnoloģiju un datortehnikas apkopes nodaļas personālu un novērstu augsti kvalificētu darbinieku aiziešanu uz citām darba vietām, valde nolēma apstiprināt atalgojuma palielināšanu minētās nodaļas personālam.

Lai iegādātos asins komponentu atkausētāju-sildītāju Asins kabineta darbam, valde nolēma pēc tirgus izpētes atļaut iegādāties minēto iekārtu no SIA “Sarstedt” par kopējo summu 7060,00 EUR bez PVN.

Sakarā ar to, ka iepriekšējā atbildīgā persona ir izbeigusi darba tiesiskās attiecības ar Slimnīcu, valde nolēma noteikt Slimnīcas galveno ārstu Uģi Zariņu par atbildīgo personu par Katastrofu medicīnas plānu.

Lai nodrošinātu logu mazgāšanu Slimnīcā, valde nolēma pēc tirgus izpētes atļaut slēgt līgumu ar SIA “Šautra” par kopējo summu 3135,50 EUR bez PVN.

2023. gada 2. ceturksnī valde nolēma organizēt tirgus izsoli par noliktavu un saimniecības telpu izmantošanu sekojošām telpām:

* Duntes iela 16 K-2, kadastra Nr.01000170150032, telpas Nr.15, 16, 17, 18, 19, 30, iznomājamā platība 68,3 m2;
* Duntes iela 22 K-23, kadastra Nr.01000170150023, telpa Nr. 2, iznomājamā platība 167,9m2;
* Duntes iela 22 K-23, kadastra Nr.01000170150023, telpa Nr. 1, iznomājamā platība 66,9 m2;
* Duntes iela 22 K-24, kadastra Nr.01000170150024, telpa Nr. 1, iznomājamā platība 55,43 m2.

Lai nodrošinātu medicīnisko instrumentu iegādi klīnisko nodaļu vajadzībām, valde nolēma pēc tirgus izpētes atļaut slēgt ar SIA “Estens” par kopējo summu 5987,10 EUR bez PVN.

2023. gada 07. jūnijā ir noslēdzies atklāts konkurss “Ceļa locītavu endoprotēžu ar paaugstinātu funkcionalitāti iegāde”, identifikācijas Nr. VSIA TOS 2023/19K, kurā piedāvājumu piegādāt nepieciešamās preces ir iesniedzis viens pretendents – "JOHNSON & JOHNSON AB LATVIJAS FILIĀLE". Valde nolēma apstiprināt iepirkuma līguma noslēgšanu ar "JOHNSON & JOHNSON AB LATVIJAS FILIĀLE" par kopējo līguma summu 1180365.00 EUR bez PVN, un noslēgt līgumu pēc dalībnieku sapulces piekrišanas saņemšanas.

Lai nodrošinātu medicīnas iekārtu elektrodrošības un funkcionālās pārbaudes Slimnīcā, valde nolēma pēc tirgus izpētes slēgt līgumu ar SIA “InLab” par kopējo summu 5534,21 EUR bez PVN un SIA “ProMedica” par kopējo summu 2840,00 EUR bez PVN.

Ņemot vērā nepieciešamību veikt apmācības ārstniecības personām un atbalsta personālam, valde nolēma pēc tirgus izpētes slēgt līgumu par mācību programmas “Ārkārtas situācijas medicīnā un neatliekamā palīdzība, teorētiskais un praktiskais kurss” nodrošināšanu Slimnīcas darbiniekiem par kopējo summu 8888.89 EUR bez PVN.

Ņemot vērā nepieciešamību iegādāties reaģentus un vienreizlietojamos laboratorijas traukus, valde nolēma pēc tirgus izpētes slēgt līgumu ar SIA “Emed” par kopējo summu 5027,35 EUR bez PVN.

Ņemot vērā nepieciešamību veikt liftu tehnisko pārbaudi, valde nolēma pēc tirgus izpētes slēgt līgumu ar SIA “Bureau Veritas Latvia” par kopējo summu 900,00 EUR bez PVN.

Ņemot vērā, ka 30. jūnijā ir noslēdzies atklāts konkurss “Gūžas un ceļu locītavu endoprotēžu ar TM tehnoloģiju piegāde”, valde nolēma apstiprināt iepirkuma līguma noslēgšanu ar Baltrade Oy par kopējo līguma summu 2455567,69 EUR bez PVN, un noslēgt līgumu pēc dalībnieku sapulces piekrišanas saņemšanas.

Ņemot vērā nepieciešamību apdrošināt ERAF projekta ietvaros iegādātās medicīnas iekārtas, valde nolēma pēc tirgus izpētes veikt medicīnas iekārtu apdrošināšanu apdrošināšanas sabiedrībā ADB “Gjensidige” Latvijas filiāle (kopējā cena 100,00 EUR).

Lai atdalītu Reanimācijas nodaļas telpu no lifta priekštelpas, ir nepieciešams veikt stikla sienas izbūvi Anestezioloģijas un reanimācijas nodaļā. Pēc tirgus izpētes valde nolēma akceptēt līguma slēgšanu par stikla sienas izbūvi ar SIA “Glazing” par kopējo cenu 5 826,80 EUR bez PVN.

Lai nodrošinātu kvalitatīvu un nepārtrauktu Slimnīcas vides tīrību, atbilstoši sanitāri higiēniskām normām un epidemioloģiskai drošībai, valde nolēma pēc tirgus izpētes atļaut slēgt līgumu par telpu uzkopšanas inventāra papildināšanu 2023. gadam ar SIA “BG” par kopējo summu 7 529,86 EUR bez PVN.

2023. gada 3. ceturksnī pēc darba grupas sapulces par siltumtīklu atjaunošanas projektu Slimnīcas teritorijā, valde nolēma nosūtīt vēstules Iepirkumu uzraudzības birojam un Konkurences padomei ar lūgumu sniegt viedokli par AS “Rīgas siltums” piedāvāto siltumtīklu atjaunošanas projektu.

2023. gada 3. ceturksnī valde nolēma apstiprināt aktualizēto nolikumu par personāla darba samaksas noteikšanu.

Lai veiktu durvju automātikas nomaiņu Ambulatorās nodaļas rentgena kabinetam (Duntes ielā 22 K-3), jo esošās durvis bija iespējams atvērt tikai mehāniski un tās ir 150kg smagas, valde nolēma pēc tirgus izpētes atļaut slēgt līgumu par durvju automātikas nomaiņu ar SIA “Iekārtu serviss” par kopējo summu 2 125,00 EUR bez PVN.

Lai nodrošinātu Rehabilitācijas nodaļas darbu, valde nolēma pēc tirgus izpētes atļaut iegādāties velo trenažieri un skrejceliņu par kopējo summu 1 469,98 EUR bez PVN.

2023. gada 3. ceturksnī valde parakstīja sadarbības līgumu pētniecības jomā ar Itālijas slimnīcu Ospedale Galeazzi S.p.A. Līguma ietvaros ir paredzēta sadarbība mikroorganismu izpētes jomā un mugurkaula ķirurģijas jomā.

Ņemot vērā nepieciešamību veikt ģeneratora Caterpillar C18 apdrošināšanu, valde nolēma pēc tirgus izpētes veikt ģeneratora Caterpillar C18 apdrošināšanu apdrošināšanas sabiedrībā “Balta” (kopējā cena 57,94 EUR).

2023. gada 3. ceturksnī valde apstiprināja jauno narkotisko vielu aprites kārtību Slimnīcā, kā arī atbalstīja infekciju slimību kontroles grupas izveidošanu, kas būs atbildīga par ārstniecības iestādes infekciju kontroles plāna ieviešanu un iekšējo kontroli.

Lai motivētu Telpu uzkopšanas nodaļas personālu, valde nolēma palielināt darba algas uzkopšanas darba vadītājiem un apkopējām par 100,00 EUR mēnesī sākot ar 01.10.2023.

Sakarā ar palielinājušos locītavu endoprotezēšanas un mugurkaula implantu klāstu un daudzumu, Ķirurģisko operāciju nodaļai ir nepieciešama papildus noliktavas telpa. Valde nolēma izsludināt iepirkumu par telpas Duntes ielā 18, ēkas pagrabstāvā remontu un pieņemt lēmumu pēc iepirkuma rezultātu atvēršanas atbilstoši Slimnīcas finanšu iespējām.

2023. gada 3. ceturksnī valde apstiprināja Mugurkaula un locītavu ķirurģijas centra (3. nodaļas) vadītāja pienākumu izpildītāju M. Zolmani par nodaļas vadītāju sākot ar 2023. gada 1. oktobri.

2023. gada 3. ceturksnī valde atbalstīja militāro mācību “Namejs 2023” norisi Slimnīcas Uzņemšanas nodaļā.

Lai izpildītu Rīgas valstspilsētas centrālās administrācijas Administratīvās inspekcijas vēstulē Nr.CAAI-23-1887-nd minētās prasības par apstādījumu uzturēšanu, tika veikta tirgus izpēte “Koku ciršanas darbu veikšana”. Valde nolēma pēc tirgus izpētes atļaut slēgt līgumu par koku ciršanas darbu veikšanu ar SIA “Hortus5A” par kopējo summu 9 282,38 EUR bez PVN.

Lai nodrošinātu iepirkumu procedūru Slimnīcā atbilstoši “Publisko iepirkumu likumā” noteiktajai kārtībai, laika periodā no 2023. gada 1. janvāra līdz 2023. gada 30. septembrim tika izsludinātas un veiktas sekojošas iepirkumu procedūras atbilstoši iepirkumu plānam:

1. Atklāts konkurss “Operāciju galdu pufu piegāde”;
2. Atklāts konkurss “Par tiesībām sniegt pacientu ēdināšanas pakalpojumu – gatavā ēdiena piegāde VSIA „Traumatoloģijas un ortopēdijas slimnīca” pacientiem”;
3. Atklāts konkurss “Mazo stobra kaulu osteosintēzes plākšņu un skrūvju piegāde”;
4. Atklāts konkurss “Sterilizācijas palīgmateriālu un dezinfekcijas līdzekļu piegāde”
5. Iepirkuma procedūra “Operāciju galdu pufu piegāde”;
6. Iepirkuma procedūra “Defibrilatora piegāde”;
7. Iepirkuma procedūra “Vienreizlietojamās sterilās veļas komplekta gūžas locītavas endoprotezēšanai piegāde”;
8. Sarunu procedūra “MUTARS individuālam pacientam izgatavota implanta ar specifiskajiem operācijas instrumentiem piegāde”;
9. Sarunu procedūra “Autologo kaulu iegūšanas irigācijas/aspirācijas sistēmas piegāde”;
10. Sarunu procedūra “Ražotāju specifisko instrumentu remonta pakalpojuma sniegšana”;
11. Atklāts konkurss “Gūžas un ceļu locītavu endoprotēžu ar TM tehnoloģiju piegāde”;
12. Atklāts konkurss “Elektrisko tīklu, elektroarmatūras apkope un apgaismojuma apkalpošana”;
13. Atklāts konkurss “Ceļa locītavu endoprotēžu ar paaugstinātu funkcionalitāti iegāde”;
14. Atklāts konkurss “Mazo stobra kaulu bloķējošo titāna osteosintēžu implantu piegāde”;
15. Atklāts konkurss “Saimniecības preču piegāde”;
16. Atklāts konkurss “Artroskopisko implantu piegāde”;
17. Atklāts konkurss “Ķirurģiskā šuvju materiāla piegāde”;
18. Atklāts konkurss “Lielo stobra kaulu osteosintēzes implantu piegāde”;
19. Atklāts konkurss “Pacientu monitoru piegāde”;
20. Atklāts konkurss “Slimnīcas pacientu aprūpes, operāciju (sterilizācijas) veļas, darba apģērba (medicīnas personālam) piegāde”;
21. Atklāts konkurss “Divkāršas mobilitātes gūžas acetabulārās endoprotēzes sistēmas ar divu kustīgu implantu virsmas konceptu piegāde”;
22. Iepirkuma procedūra “Videolaringoskopa ar piederumiem piegāde"”;
23. Iepirkuma procedūra “Thompson augšstilba kaula galviņu aizvietojošo implantu piegāde”;
24. Iepirkuma procedūra “Padubju mazgāšanas un dezinfekcijas iekārtas piegāde”;
25. Iepirkuma procedūra “Gaisa apstrādes iekārtu tehniskā apkope un gaisa filtru piegāde”;
26. Atklāts konkurss “PEEK materiāla starpskriemeļu diska aizvietojošu implantu jostas daļai pie priekšējās pieejas piegāde”;
27. Atklāts konkurss “Implantu piegāde mazinvazīvo operāciju veikšanai”;
28. Atklāts konkurss “Anestēzijas darba staciju un mākslīgo plaušu ventilācijas iekārtu, padubju mazgāšanas iekārtas tehniskā apkope un to rezerves daļu piegāde”;
29. Atklāts konkurss “VSIA „Traumatoloģijas un ortopēdijas slimnīca” veselības aprūpes atkritumu apsaimniekošana”;
30. Atklāts konkurss “Specifisko instrumentu piegāde spinālajām operācijām”;
31. Atklāts konkurss “Zāģu, kaltu un dermatomu asmeņu ķirurģiskajām operācijām piegāde”;
32. Atklāts konkurss “Saimniecības preču piegāde”;
33. Atklāts konkurss “Hemostātisko līdzekļu un kaulu defektu aizpildītāju piegāde”;
34. Iepirkuma procedūra “Medicīnisko veidlapu maketēšana, izgatavošana, pavairošana un piegāde”;
35. Iepirkuma procedūra “Datu loģistikas programmas Synapsis klientu moduļa iegāde”;
36. Iepirkuma procedūra “Ceļa pozicionētāja un unikondilārā ceļa zāģu asmeņu piegāde”;
37. Iepirkuma procedūra “Dzeramā ūdens piegāde”;
38. Iepirkuma procedūra “Plaukstas I pirksta CMC locītavas endoprotēzes piegāde”;
39. Iepirkuma procedūra “Videolaringoskopa ar piederumiem piegāde”.

Savukārt, lai nodrošinātu ISO 9001 noteiktajiem standartiem atbilstošu Slimnīcas darbību, tika veiktas sekojošas darbības kvalitātes sistēmas uzturēšanai: laika posmā no 2023. gada 1. janvāra līdz 2023. gada 30. septembrim Slimnīcā ir izstrādāti un/vai aktualizēti un apstiprināti sekojoši iekšējie normatīvie dokumenti:

1. Procesa apraksts “Rehabilitācijas procesa nodrošināšana”;
2. Procesa apraksts “Endoprotezēšanas reģistrs”;
3. Procesa apraksts “Ziņošana par nopietni nevēlamiem notikumiem un nopietnām blaknēm”;
4. Procesa apraksts “Asins komponentu izsekojamības sistēma”;
5. Procesa apraksts “Asins komponentu transpotrēšana”;
6. Procesa apraksts “Asins komponentu izsniegšana”;
7. Procesa apraksts “Asins komponentu aprites dokumentēšana un pasūtīšanas nepieciešamības izvērtēšana”;
8. Procesa apraksts “Asins kabineta sadarbība ar E.Gulbja laboratoriju”;
9. Procesa apraksts “Asins komponentu pasūtīšana”;
10. Procesa apraksts “Nepārlieto asins komponentu atgriešana asins kabinetā”;
11. Nolikums par Rehabilitācijas nodaļu;
12. Asins komponentu transportēšana temperatūras monitorings
13. Laboratorijas personāla apmācību plāns 2023. gadam;
14. Mikroogranismu jūtības noteikšana pret antibiotiskiem preparātiem;
15. "Nomazgājumu un gaisa bakterioloģiska izmeklēšana operāciju zālēs, pārsienamās istabās, Centrālās sterilizācijas un sterilo materiālu apgādes nodaļā, Telpu uzkopšanas nodaļā un Mikrobioloģijas laboratorijā” izmeklēšanas metode;
16. Analgēzijas rekomendācijas pacientiem, stacionētiem VSIA “Traumatoloģijas un ortopēdijas slimnīca;
17. Vadlīnijas antitrombotisku medikamentu lietošanā un reģionālā anestēzijā” (pielāgotas slimnīcas lietošanai;
18. Par minimālo izmeklējumu apjomu pirms pakalpojuma saņemšanas (LARA rekomendācijas);
19. Perioperatīva Cukura diabēta menedžmenta rekomendācijas;
20. Medicīnas ierīču ekspluatācijas sistēma;
21. Procesa apraksts “Darbs ar problēmu situācijām, priekšlikumiem, sūdzībām un iesniegumiem”;
22. Procesa apraksts “Kaulaudu donora materiāla identifikācijas nodrošināšanas principi”;
23. Procesa apraksts “Ziņošanas kārtība par nopietnām nevēlamām blaknēm un nevēlamiem notikumiem”;
24. Procesa apraksts “Kaulaudu allotransplantāta izlaides un uzglabāšana”;
25. Procesa apraksts “Kaulaudu donora materiāla (augšstilba kaula galviņas) apstrāde”;
26. Procesa apraksts “Kaulaudu donora materiāla (augšstilba kaula galviņas) ieguve”;
27. Procesa apraksts “Kaulaudu donoru atlase”;
28. Audu centra nolikums;
29. Nolikums par Mikrobioloģijas un patohistoloģijas apvienoto laboratoriju;
30. Nolikums par Traumatoloģijas centru (5. nodaļa);
31. Nolikums par Administratīvo biroju;
32. Instrukcija par kārtību, kādā tiek pieteikti un saņemti īrējamie instrumenti un implanti;
33. Kapitālsabiedrības informācijas publiskošanas kārtība;
34. Iekšējās kārtības noteikumi Slimnīcas apmeklētājiem;
35. Instrukcija par darbinieku identifikācijas karšu vizuālo noformējumu;
36. Ārstniecības uzraudzības kārtība;
37. Procesa apraksts “Pacientu pieredzes mērījumi, datu analīze, uzlabošanas darbību piemērošana”;
38. Procesa apraksts “Ziņošanas kārtība par nopietnām nevēlamām blaknēm un nevēlamiem notikumiem”;
39. Procesa apraksts “Telpu vides mikrobioloģiskā izmeklēšana”;
40. Procesa apraksts “Gaisa kvalitātes kontrole pēc daļiņām”;
41. Iekšējās kārtības noteikumi stacionāra pacientiem;
42. Laboratorijas personāla apmācību plāns 2023. gadam;
43. Izmeklēšanas rezultātu ziņošanu saraksts;
44. Mikrobioloģijas un patohistoloģijas apvienotās laboratorijas audita laika plāns 2023. gadam;
45. Mikrobioloģijas un patohistoloģijas apvienotās laboratorijas ārējās kvalitātes kontroles plāns 2023. gadam;
46. Mikrobioloģijas un patohistoloģijas apvienotās laboratorijas kvalitātes sistēmas programma, kvalitātes politika un aktualizētie uzdevumi 2023.-2024.gadam;
47. Kapitālsabiedrības informācijas publiskošanas kārtība;
48. Dalībnieku sapulces un dividendes.

Kvalitātes vadības sistēmu pārskatu sapulcēs tiek prezentēti darbinieku un pacientu iesniegtie problēmu ziņojumi, kam tiek noteiktas korektīvās un/vai preventīvās darbības, atbildīgais par veicamo darbību un izpildes termiņš. Problēmu ziņojumu statusa kontrole notiek vadoties no Kvalitātes vadības sistēmu pārskatu sapulcēs noteiktajiem izpildes termiņiem. Iepriekš minētajā laika periodā ir iesniegti un izskatīti 15 darbinieku/pacientu ziņojumi. Šiem ziņojumiem ir piemērotas uzlabošanas darbības.

Noticis iekšējais audits Traumatoloģijas centrā (5.nodaļa), sociālā darbinieka ārstniecības iestādēs darbības jomā, Traumpunkts-uzņemšanas nodaļā, Centralizētās sterilizācijas un sterilo materiālu apgādes nodaļā un Mugurkaula un locītavu ķirurģijas centrā (3. nodaļa).

2023. gada aprīlī Slimnīcā notika kvalitātes sistēmas resertifikācijas audits (standarts ISO9001), kurā tika auditētas šādas struktūrvienības:

* Valde;
* Kvalitātes vadības sistēmu grupa;
* Administrācija;
* Administratīvais birojs;
* Personāla daļa;
* Anestezioloģijas un reanimācijas nodaļa;
* Pirmsoperāciju izmeklēšanas nodaļa;
* Ķirurģisko operāciju nodaļa;
* Traumatoloģijas centrs (5. nodaļa);
* Īslaicīgās ķirurģijas centrs (1. nodaļa);
* Ambulatorā nodaļa;
* Traumpunkts-uzņemšanas nodaļa;
* Rehabilitācijas nodaļa;
* Asins kabinets;
* Aptieka un apgādes nodaļa;
* Mikrobioloģijas un patohistoloģijas apvienotā laboratorija;
* Medicīnas informācijas un dokumentācijas nodaļa;
* Diagnostiskās radioloģijas nodaļa;
* Informācijas tehnoloģiju un datortehnikas apkopes nodaļa.

Resertifikācijas audita laikā neatbilstības netika konstatētas.

Slimnīcā norit pacientu ziņotās pieredzes mērījumi (PREM), periodiski piemērojot uzlabošanas darbības.

Laika posmā no 2023. gada 1. janvāra līdz 2023. gada 30.septembrim Slimnīcā nav reģistrētu trauksmes celšanas gadījumu, kā arī nav konstatēti personu datu aizsardzības pārkāpumi.

Kaut arī Norvēģu valdības divpusējā finanšu instrumenta projekts Nr. LV0026 „Aprūpes organizācija” ir noslēdzies 2011.gadā, šobrīd turpinās ikdienas darbs ar tā rezultātā izstrādātajām datorprogrammām. Operāciju plānošanai veiksmīgi tiek izmantota Opis operāciju plānošanas sistēma.

2023.gada 1. ceturksnī notika resursu vadības sistēmas “Horizon” migrācijas darbi uz ārpakalpojuma mākoni, lai nodrošinātu operatīvāku sistēmas apkopi un drošāku datu saglabāšanu. Notika datortehnikas un programmatūras atjaunošana Slimnīcā, tika ierīkotas 4 jaunas darba vietas, ar datortehniku tika aprīkota jaunizbūvētā operāciju zāle. Slimnīcas ēka Duntes iela 16, K-9 tika pievienota piekļuves kontroles sistēmai.

2023.gada 2. ceturksnī tika uzsākts darba laika plānošanas sistēmas, kura izmanto mākslīgo intelektu, izmantošanas pilotprojekts 5 struktūrvienībās. Notiek rīkojumu digitalizācijas process, tika ieviesti inventāra un rīkojumu moduļi personālvadības sistēmā HOP. Uzsākta izrakstu (konsultantu slēdzienu) uzglabāšana Datamed vidē, kas uzlabo dokumentācijas pieejamību pacientiem un ģimenes ārstiem.

Aģitācijas un apmācības rezultātā ir būtiski palielinājies darbinieku skaits, kuri prot izmantot un praktiski izmanto drošu elektronisko parakstu.

2023.gada 3. ceturksnī tika turpināta darba laika plānošanas sistēmas, kura izmanto mākslīgo intelektu, ieviešana, aptverot arvien jaunas struktūrvienības. Tika uzsākts grāmatvedības sistēmas “Horizon” inventāra moduļa ieviešanas process, kas ļaus uzlabot inventāra kontroli un uzskaiti un atvieglos inventarizācijas procesu. Ambulatorajā nodaļā tika ieviesta jauna rindu vadības sistēma. Pielāgojoties likumdošanas izmaiņām, tika uzsākta elektroniska vakcīnu pasūtīšana, kā arī uzsākts NMPD talonu digitalizācijas process. Mikrobioloģijas laboratorijas “Ārsta Biroja” modulis tika pielāgots jaunām metodikām. Ar datortehniku ir aprīkota darba telpa rezidentu vajadzībām.

2023.gada 1. ceturksnī Slimnīcā klīnisko praksi ir izgājuši 6  māszinību studējošie.

Organizētas 8 virsmāsu sanāksmes, aktualizējot šādus jautājums:

1. Ieviests tiešsaistes  sanāksmju formāts MS Team;
2. Mainīta sociālā darbinieka pakļautība, no 5. nodaļas struktūrvienības uz Administrācijas struktūrvienību;
3. Pilnveidots sociālā darbinieka amata apraksts;
4. Vairākkārt organizētas tikšanās ar ēdināšanas pakalpojuma sniedzējiem, ar nolūku pilnveidot ēdiena kvalitāti un ēdiena piegādes nosacījumus;
5. Aktualizēts un pilnveidots neatliekamās palīdzības process – rīkojums un NMP materiālu nodrošinājums struktūrvienībās;
6. Sadarbībā ar Aptiekas vadītāju tiek pārskatīti preču limiti 2023. gadam;
7. Pirmajos trīs mēnešos ir pieteikti pieci pacientu drošības ziņojumi – situācijas risinājumi elektrības pārrāvuma gadījumā, intimitātes nodrošināšana pēcoperācijas palātā, dokumentācijas pareiza aizpildīšana, pacientu pārvešanas nosacījumi uz citu struktūrvienību u.c.

Augstskolu studenti, rezidenti un doktoranti turpināja veikt mūsdienu aktualitātēm atbilstošus pētījumus. 2023. gada 1. ceturksnī tika izskatīti un apstiprināti 19 jauni pieteikumi pētniecībai.

Apstiprināti 25 ārējie mācību pieteikumi ārstu un māsu kvalifikācijas celšanas pasākumiem.

Noslēgti seši līgumi par brīvprātīgu voluntiera pienākumu veikšanu papildus praktisko iemaņu gūšanai izvēlētajā specialitātē vai metodē medicīnas studentiem, rezidentiem un ārstiem.

Mācību prakses Slimnīcā izgājuši vai uzsākuši 104 praktikanti – 60 topošie ārsti no Rīgas Stradiņa universitātes (RSU) un Latvijas Universitātes (LU), tajā skaitā - 46 ārvalstu studenti, 19 nākamie fizioterapeiti no Latvijas Sporta pedagoģijas akadēmijas un RSU, tajā skaitā viens studējošais no Satakuntas Lietišķo zinātņu universitātes Somijā, ERASMUS prakse, 12 radiologa asistenta studiju programmas studējošie no LU Paula Stradiņa medicīnas koledžas. Māsu praksē - 12 studējošie no LU un RSU, kā arī viens studējošais māsas palīga kvalifikācijas praksē no RSU Sarkanā Krusta medicīnas koledžas.

Rotāciju ciklu ietvaros praktiskajā apmācībā ieradušies 15 dažādu specialitāšu rezidenti no Daugavpils reģionālās slimnīcas, Liepājas reģionālās slimnīcas, Jelgavas pilsētas slimnīcas, Rēzeknes slimnīcas, Paula Stradiņa KUS, Rīgas Austrumu KUS, Sporta laboratorijas.

Laboratorijas ārsta specialitātes 2. studiju gada rezidente Inese Jansone ERASMUS apmaiņas programmas ietvaros devusies apmācībā uz Ziemeļigaunijas Medicīnas centra Mikrobioloģijas nodaļu (North Estonia Medical Centre Microbiology Department).

Noslēgts līgums ar VSIA “Bērnu klīniskā universitātes slimnīca” par sadarbību rezidentu apmācībā.

Uzsākts un veiksmīgi tiek realizēts digitalizācijas process uzņēmuma līgumu slēgšanai ar pasniedzējiem citās ārstniecības iestādēs par slimnīcas rezidentu apmācību rotācijas ciklos. Sagatavoti elektroniskai parakstīšanai un noslēgti uzņēmuma līgumi rezidentu apmācībai ar 23 ārstiem no RAKUS, PSKUS, BKUS, ORTO klīnikas, RSU Stomatoloģijas institūta un MFD Laboratorijas. No februāra sākta arī pasniedzēju darba laika uzskaites dokumentu sagatavošana, parakstīšana un iesniegšana elektroniskā formātā.

Sagatavoti dati Veselības ministrijai saskaņā ar pieprasījumu “Par slimnīcu kapacitātes apzināšanu 2023.gadā”, - iesniegta atskaite par valsts budžeta un maksas rezidentu skaitu slimnīcā, iesniegts plānotais rezidentu skaits, ko Slimnīca varētu uzņemt traumatologa ortopēda, anesteziologa reanimatologa, laboratorijas ārsta specialitātēs.

Noticis otrais mugurkaula ķirurgu dr. K.Briuka un dr. A.Repņikova organizētais seminārs Slimnīcas ārstiem un rezidentiem (tēma “Mugurkaula biomehānika”).

Saistībā ar Latvijas Investīciju Attīstības aģentūras piedāvāto sadarbības projektu ar Galeazzi hospitāli Itālijā, notikušas divas attālinātas sanāksmes ar minētā hospitāļa pētniecības centra ārstiem un zinātnes direktoru, profesoru Džuzeppi Banfi (Giuseppe Banfi)  un Slimnīcas mugurkaula ķirurgiem dr. K.Briuku un dr. A.Repņikovu, kā arī dr. I.Terjajevu, I.Līdumu, kurās pārrunāti konkrēti sadarbības elementi.

Notikusi Ščecinas Medicīnas universitātes profesora Daniela Kotriča (Daniel Kotrych, Polija) lekcija “Iegurņa kaulu audzēju rekonstrukcija ar 3D printētu implantu” un paraugoperācija kaula rekonstrukcijai ar šāda veida implantu, kas šobrīd ir progresīvākā iegurņa kaulu audzēju rekonstrukcijas metode Eiropā. Bojātais kauls tika aizstāts ar speciālu 3D printētu implantu, kas ļāva saglabāt kāju un pacienta spēju staigāt.

2023.gada 2.ceturksnī tika izskatīti un apstiprināti 10 jauni pieteikumi pētniecībai, ka arī 39 ārējie mācību pieteikumi ārstu un māsu kvalifikācijas celšanas pasākumiem.

2023.gada 2.ceturksnī mācību prakses Slimnīcā izgājuši vai uzsākuši 82 praktikanti – viens topošais ārsts no Rīgas Stradiņa universitātes (RSU) Ārvalstu studentu nodaļas, 6 nākamie fizioterapeiti no RSU, 3 radiologa asistenta studiju programmas studējošie no Latvijas universitates Paula Stradiņa medicīnas koledžas. Māsu praksē 22 studējošie no LU, 43 - no RSU, kā arī 3 studējošie no Rumānijas, Școala Postliceală Sanitară „Carol Davila” - ERASMUS apmaiņas programmas ietvaros. Māsas palīga praksē no LU Rīgas 1. medicīnas koledžas – 2 studējošie, viens studējošais uzņēmējdarbības vadības praksē no Biznesa augstskolas “Turība” un viens topošais radiogrāfers no Latvijas universitātes.

Rotāciju ciklu ietvaros praktiskajā apmācībā ieradušies 9 dažādu specialitāšu rezidenti no Liepājas reģionālās slimnīcas, Rēzeknes slimnīcas, Rīgas pilsētas 2. slimnīcas, Paula Stradiņa KUS, RSU Ambulances.

Sadarbībā ar Latvijas traumatologu un ortopēdu asociāciju, Latvijas Gūžas un ceļa locītavas endoprotezēšanas asociāciju, RSU Ortopēdijas katedru, notikušas praktiskās apmācības uz mākslīgo kaulu modeļiem Latvijā praktizējošiem traumatologiem ortopēdiem Slimnīcas ārstu P.Studera, M.Zolmaņa, K. Briuka un A.Repņikova vadībā.

Notikusi paraugoperācija apakšdelma lūzuma seku novēršanai, pielietojot individuāli printētu implantu Slimnīcas ārstes I. Breides vadībā.

Noticis LĀB reģistrēts tālākizglītības pasākums Slimnīcas darbiniekiem “Antimikrobiālā rezistence”, lektori – Slimnīcas infektologs D. Vīgante, SPKC galvenā speciāliste I. Voita, Slimnīcas Mikrobioloģijas laboratorijas vadītāja I. Līduma.

2023. gada 3. ceturksnī Slimnīcā tika organizētas 6 virsmāsu sanāksmes (klātienē un tiešsaistē). Septembrī notika Slimnīcas vadītāju/virsmāsu pieredzes apmaiņas vizīte uz Liepājas Reģionālo slimnīcu. Slimnīca izteica gatavību dalībai SPKC organizētajā aptaujā par pacientu drošību. Pilnveidoto procesu neatliekamo situāciju gadījumā plānots aktualizēt oktobrī vienā no darbinieku piektdienas sanāksmēm.

Jūnijā tika uzsāktas un tika realizētas neatliekamās medicīnas palīdzības (turpmāk-NMP) mācības sadarbībā ar Latvijas Ārstu biedrību. Mācības tiek plānotas vienu reizi mēnesī, organizējot grupu sastāvos ārstniecības un citas personas. NMP procesu pilnveidošanas nolūkā ir izveidots un ieviests “Zilais kods”.

2023. gada septembrī Slimnīcā norisinājās mācības “Namejs 2023” ar nolūku aktualizēt Katastrofu medicīnas plānu, ietverot apziņošanas un rīcības taktiku.

No 4. līdz 6. augustam Slimnīcas darbinieki piedalījās 22. Latvijas veselības un sociālās aprūpes darbinieku veselības dienās.

Tika pārskatīts obligāto veselības pārbaužu (turpmāk-OVP) process - izveidota OVP darba grupa, kuras darbības ietvaros sagatavoti darbinieku saraksti 2023. gada periodam, rasti risinājumi OVP kartes integrācijai digitālajā vidē un izstrādāts procesa apraksts. Tika pārskatīts, pilnveidots un apstiprināts medicīnas asistenta amata apraksts. Sagatavots ziņojums ar ierosinājumu noteikt ar rīkojumu Infekcijas kontroles grupu ar nolūku izstrādāt un ieviest higiēniskā un pretepidēmiskā režīma pamatprasības ārstniecības iestādē, lai nepieļautu infekcijas slimību izplatīšanos.

Augstskolu studenti, rezidenti un doktoranti 2023.gada 3.ceturksnī turpināja veikt mūsdienu aktualitātēm atbilstošus pētījumus. Tika izskatīti un apstiprināti 5 jauni pieteikumi pētniecībai. Apstiprināti 45 ārējie mācību pieteikumi ārstu un māsu kvalifikācijas celšanas pasākumiem.

Mācību prakses Slimnīcā izgājuši vai uzsākuši 34 praktikanti – divi topošie ārsti no Rīgas Stradiņa universitātes (RSU), 6 nākamie fizioterapeiti no RSU un Latvijas Sporta pedagoģijas akadēmijas. Māsu praksē 26 studējošie no RSU.

Rotāciju ciklu ietvaros praktiskajā apmācībā ieradušies 5 dažādu specialitāšu rezidenti no Jelgavas pilsētas slimnīcas, Rīgas 2. slimnīcas, NRC “Vaivari” un Paula Stradiņa KUS.

Sadarbībā ar NRC “Vaivari” pieredzes apmaiņas vizītē ieradās septiņi rehabilitologi no Ukrainas.

Septembrī rezidentūru absolvēja viena Latvijas Universitātes rezidente laboratorijas ārsta specialitātē, tika noslēgti darba līgumi ar 12 jauniem rezidentiem, kas savu praktisko apmācību Slimnīcā traumatologa ortopēda, anesteziologa reanimatologa, laboratorijas ārsta specialitātē un mugurkaulāja ķirurga papildspecialitātē uzsāks oktobrī. Uzlaboti darba apstākļi rezidentiem, sagatavota atsevišķa telpa darbam un mācībām , uzstādīts dators ar diviem monitoriem.

2023. gada maijā ir veiktas Latvijā pirmās Medial Pivot endoprotēžu operācijas. Slimnīcā tika veiktas divas operācijas pacientiem ar ceļa locītavas osteoartrītu, kuriem tika ievietotas Micro Port Evolution totālas ceļa endoprotēzes ar Medial Pivot principu. Šis princips līdzinās ceļa locītavas dabiskajai anatomijai un biomehānikai - ceļa locītavas mediālā puse (iekšējā) ir stabila, taču laterālā jeb ārējā puse pieļauj kustīgumu 15 grādu robežās. Šo implantu pielietojumā ir vairāk nekā 20 gadu pieredze pasaulē, ar 17 gadu dzīvildzi 98,8% gadījumos.

Slimnīcā operācijas veica ārsti traumatologi, ortopēdi – M. Zolmanis, I. Ļu un viesārsts traumatologs, ortopēds PhD Dr. A. Širka no Kauņas universitātes slimnīcas (Lietuva). Rūpējoties par pacientu apmierinātību un augošajām prasībām, Traumatoloģijas un ortopēdijas slimnīcā tiek domāts, lai nākotnē šādu ārstēšanas veidu varētu piedāvāt arī citiem Latvijas iedzīvotājiem.